Több mint egymilliárd forinttal lett gazdagabb Gyurcsány Ferenc
Több mint egymilliárd forinttal lett gazdagabb 2016-ban Gyurcsány Ferenc. A DK elnökének 2015-ben még semmilyen megtakarítása nem volt, de tavaly több mint 640 millió forintot tudott értékpapírban félretenni. Volt mibõl: Gyurcsány több mint 1,1 milliárd forintnyi osztalékot vett ki a cégébõl.
Nagyon jó évet zárt 2016-ban a Demokratikus Koalíció elnöke. Gyurcsány Ferencnek értékpapírban lévõ megtakarítása 641 millió 746 ezer 351 forint volt 2016-ben. A 2015-ös vagyonnyilatkozata szerint még nem volt semmilyen értékpapírban lévõ megtakarítása. Gyurcsánynak az Altustól tulajdonosi osztalékként több mint 1,1 milliárd forint jövedelme származott, valamint a Fundacja Europejski Instytuttól 215 539 forintnyi jövedelmet kapott. A DK elnöke 100 százalékban tulajdonosa az Altus Portfólió Kft.-nek. Gyurcsány adóssága 2016-ban 61 millió forint volt.

Vagyonnyilatkozat

Gyurcsány Ferenc

titulus: pártelnök

párt: Demokratikus Koalíció

Vagyonnyilatkozat letöltése

Jövedelem (bruttó - Ft/hó)

2014747.878

2015747.878

2016747.878

Képviselõi fizetésén túl 2014-ben 169 millió forintos osztalékot kapott az Altus Zrt.-tõl, 2015-ben már csak 74 milliót.

Megtakarítás (Ft)

20141.500.000

20150

2016641.746.351

Adósság (Ft)

201467.005.397

201563.131.881

201661.733.797

Pénzintézeteknek tartozik.

Vagyonelemek

Pápán van egy 50 nm-es lakása, valamint övé egy 3295 nm-es telken épült 267 nm-es családi ház fele Kötcsén. Autója nincs.

 

2015-ben Gyurcsánynak az Altus Zrt. csak 74 millió forint osztalékot fizetett, míg 2014-ben még 169 millió forint jövedelme származott a vállalatból. Gyurcsánynak 2014-ben még volt egy 1,5 milliós követelése, tavalyi és idei nyilatkozatában azonban egyetlen ilyen tétel sem szerepel. Gyurcsány Ferencnek a kötcsei házon kívül egy pápai 50 négyzetméteres társasházi lakás van a tulajdonában, amit még 1995-ben vásárolt. Parlamenti képviselõként egyébként havi bruttó tiszteletdíja 748 ezer forint.
Gyurcsány Ferenc vagyonnyilatkozat